Melioidosis

Epidemiologi

Melioidosis adalah endemik di beberapa bahagian dunia di Asia Tenggara (termasuk Thailand, Singapura, Malaysia, Burma dan Vietnam), Taiwan dan Australia Utara. Banyak kes turut dilaporkan di selatan China dan Hong Kong, Brunei, India, dan Laos, dan kes sekali-sekala di Tengah dan Selatan Amerika, Timur Tengah, Pasifik dan beberapa negara Afrika. Sungguhpun hanya satu kes melioidosis pernah dilaporkan di Bangladesh, sekurang-kurangnya lima kes telah dibawa masuk ke UK dari negara tersebut, yang mencadangkan bahawa melioidosis adalah endemik kepada negara tersebut dan terdapat masaalah besar kurang diagnosis atau kurang lapor, kemungkinan besar kerana kekurangan kemudahan makmal.
Timur laut Thailand mempunyai kejadian melioidosis tertinggi dilaporkan di dunia (12.7 kes melioidosis setiap 100,000 orang setiap tahun). Di Timur laut Thailand, 80% kanak-kanak positif bagi antibodi terhadap B. pseudomallei menjelang usia 4; bilangan ini lebih rendah di bahagian lain dunia.

Melioidosis kronik

Melioidosis kronik biasanya ditakrifkan dengan tempoh gejala lebih dari 2 bulan dan berlaku bagi sekitar 10% dari pesakit. Kewujudan klinikal melioidosis kronik adalah protean dan merangkumi kehadiran seperti jangkitan kulit kronik, borok kulit dan nodul paru-paru atau paru-paru berair pneumonia kronik, menyerupai tuberkulosis, kadang-kadang disebut "Batuk kering Vietnam".".

Diagnosis

Diagnosis muktamad dilakukan dengan menkultur organisma dari sebarang contoh klinikal, kerana organisma tidak pernah wujud pada manusia biasa..
Sejarah hubungan muktamad dengan tanah mungkin tidak jelas kerana melioidosis mampu pendam selama bertahun-tahun sebelum menonjolkan diri. Perhatian perlu diberikan pada sejarah pengembaraan ke kawasan endemik bagi pengembara yang kembali. Sesetengah pengarang mencadangkan kemungkinan melioidosis bagi setiap pesakit demam dengan sejarah mengembara pergi/dan tinggal di kawasan endemik.
Penyaringan penuh (kultur darah, kahak, kultur kencing, sapuan tekak dan kultur sebarang nanah disedut) harus dilakukan bagi semua pesakit disyaki mengidap melioidosis (kultur pada agar darah dan juga perantaraan Ashdown). Diagnosis mutlak dilakukan dengan membiak B. pseudomallei dari sebarang contoh. Usapan kerongkong tidak sensitif tapi adalah 100% pasti jika positif, lebih baik berbanding dengan kultur kahak.. Kesensitifan kultur kencing ditingkatkan dengan penkulturan contoh diempar, dan sebarang pertumbuhan bakteria perlu dilaporkan (bukan sekadar pertumbuhan melebihi 10⁴ organisma/ml yang merupakan garis pemutus biasa). Kadang-kala kultur tisu sum-sum tulang mungkin positif bagi pesakit yang menunjukkan kultur darah negetif bagi B. pseudomallei, tetapi ini biasanya tidak digalakkan. Kesilapan biasa yang dilakukan oleh doktor yang tidak biasa dengan melioidosis adalah hanya menghantar contoh dari tempat terjejas (yang merupakan prosedur biasa bagi kebanyakan jangkitan lain) dan bukannya menghantar penyaringan penuh.
Perantaraan Ashdown, perantaraan terpilih mengandungi gentamicin, mungkin diperlukan bagi kultur yang di ambil dari tempat tidak basmi kuman. Perantaraan Burkholderia cepacia mungkin pilihan perantaraan lain berguna bagi kawasan bukan-endemik, di mana perantaraan Ashdown tiada. Perantaraan baru hasilan dari Ashdown dikenali sebagai perantaraan Francis mungkin membantu membezakan B. pseudomallei dari B. cepacia dan mungkin membantu bagi diagnosis awal mengesan melioidosis, tetapi belum disahkan dengan meluas secara klinikal.
Kebanyakan kit perdagangan bagi mengesan bakteria mungkin salah mengenal pasti B. pseudomallei
Terdapat juga ujian serologi bagi melioidosis (tidak langsung haemagglutination assay), tetapi ia tidak terdapat secara perdagangan bagi kebanyakan negara. Latar titre yang tinggi mungkin mengurangkan nilai jangkaan positif bagi ujian serologi di negara endemik. Ujian immunofluorescent khusus langsung dan pembekuan latex, berasaskan antibodi monoclonal, digunakan secara meluas di Thailand tetapi tidak terdapat ditempat lain. Terdapat juga reaktif silang penuh dengan B. thailandensis.

Potensi perperangan biologi

Terdapat minat pada melioidosis kerana ia memiliki potensi untuk dibangunkan sebagai senjata biologi. Ia dikelaskan oleh Pusat kawalan penyakit Amerika Syarikat (CDC) sebagai agen Kategori B. B. pseudomallei, sebagaimana saudaranya B. mallei yang menyebabkan penyakit Glanders, telah dikaji oleh U.S. sebagai potensi agen biologi, tetapi tidak pernah dijadikan senjata. Ia dilaporkan bahawa Soviet Union turut menguji B. pseudomallei sebagai agen perperangan biologi.